Норвеги
Норвеги (букмол. Kongeriket Norge, керланорвег. Kongeriket Noreg) — Къилбаседа Европин Скандинавин ахгӀайренан тӀехь йолу пачхьалкх, цуьна йукъабогӀу уллера дуккху кегий гӀайренаш, цул совнах Шпицберген (Свальбард) цӀе йолу архипелаг йу, Къилбаседа Шен Ӏапказан чохь болу Ян-Майен а, Чена а гӀайренаш. Норвегин хӀордал дехьара мохк бу Атлантикин Ӏапказан къилба декъехь болу Буве цӀе йолу гӀайре. Кхин Норвеги Антарктикан латтанашна претензеш йолуш йу, 1961 шеран конвенцин йукъа догӀуш долу — Петран I гӀайре а, Мод паччахьан латта а. Пачхьалкхан цӀе схьайаьлла шираскандинавийн дешах Norðrvegr — «къилбаседе некъ». Урхаллин кеп — конституцин монархи, пачхьалкхан дӀахӀоттаман кеп — унитаран. Король — Харальд V, премьер-министр — Эрна Сульберг. Норвеги йекъалуш йу 19 фюльке, уьш йу 5  официлан йоцу регионаш. Коьрта гӀала йу — Осло. Норвеги йукъайогӀуш йу Скандинавин паспортан барт а, Шенгенан зонан а.